טיילר האניקט

טיילר דיאון האניקט (באנגלית: Tyler Deon Honeycutt; 15 ביולי 1990 - 7 ביולי 2018) היה כדורסלן אמריקאי, ששיחק בעמדת הסמול פורוורד והתאבד בשנת 2018.

קבוצתו האחרונה כשחקן הייתה חימקי מוסקבה אשר במדיה שיחק 4 שנים.

קריירה 
האניקט החל את הקריירה בשנת 2010 באוניברסיטת קליפורניה בלוס אנג'לס ורשם ממוצעים של כ-12 נקודות וכ-2.1 חסימות למשחק.

בשנת 2011, נבחר בבחירה 35 בדראפט ה-NBA, שיחק את משחקו הראשון בליגת ה-NBA בתאריך 31 בדצמבר 2011 וקלע 2 נקודות ב-4 דקות.

בשנת 2012, הצטרף אל קבוצת רינו ביגהורנס מליגת הפיתוח של ה-NBA.

בתאריך 20 בפברואר 2013, עבר בטרייד אל קבוצת יוסטון רוקטס, אך לא רשם הופעות במדי הקבוצה.

בעונת 2013/2014, חתם לעונה בקבוצת עירוני נס ציונה מליגת העל הישראלית.

בעונת 2014/2015, חתם בקבוצת חימקי מוסקבה מהליגה המאוחדת של VTB, שיתף פעולה עם טייריס רייס וזכה עם הקבוצה בגביע היורוקאפ.

בעונת 2016/2017, חתם בקבוצת אנאדולו אפס מהליגה הטורקית.

בעונת 2017/2018, חזר לקדנציה שנייה במדי חימקי מוסקבה.

פרשת מותו
בתאריך 6 ביולי 2018, התקשרה אמו של האניקט למוקד החירום האמריקאי ודיווחה על התנהגות חשודה של בנה, כאשר הגיעו השוטרים לבדוק את המקרה הם מצאו אותו מתבצר בכניסה לביתו, בשכונת שרמן אוקס, לוס אנג'לס.

על פי פרסומים שונים, האניקט ירה אל עבר השוטרים, אך לטענת אמו הוא נתקף בהלה וירה באוויר.

לאחר מספר שעות של מצור, פרצה יחידת משטרה מיוחדת אל ביתו ומצאה אותו ללא רוח חיים, דו"ח נתיחה שלאחר המוות העלה כי המוות אירע כתוצאה מהתאבדות.

סטטיסטיקות קריירה

ליגת ה-NCAA

בעונה הסדירה ב-NBA

ביורוליג

קישורים חיצוניים

הערות שוליים 

כדורסלנים אמריקאים
כדורסלני אנאדולו אפס
כדורסלני חימקי
כדורסלני עירוני נס ציונה
כדורסלני רינו ביגהורנס
כדורסלני ריו גראנדה ואלי וייפרס
בחירות דראפט של סקרמנטו קינגס
כדורסלני סקרמנטו קינגס
כדורסלני אוניברסיטת קליפורניה בלוס אנג'לס
מתאבדים: ספורטאים
מתאבדים אמריקאים
קליפורניה: כדורסלנים
אמריקאים שנולדו ב-1990
אמריקאים שנפטרו ב-2018